**„ZöldenJobb.mp4” c. Reklám videó pályázat**

Részvételi szabályzat

**„Zöldenjobb.mp4” c.reklám videó pályázat – Részvételi feltételek és szabályzat (továbbiakban: Szabályzat)**

**1. Videó pályázat neve, szervezője**

A Videó pályázat szervezője az **Italoskarton Környezetvédelmi Egyesülés (cím: 1113 Budapest, Bartók Béla út 152., cégjegyzékszám: 01-07090245) (továbbiakban: Szervező),** amely a <https://www.facebook.com/italoskarton> weboldalon futó, regisztrációhoz kötött **„ZöldenJobb.mp4”** elnevezésű videó pályázat **(továbbiakban: Videó pályázat)** során elkészülő adatbázis tulajdonosa. A Videó pályázathoz kapcsolódó egyéb feladatokat, az adatkezelést, valamint az adatfeldolgozást a **Premier Next Communications Kft.** (cím: 1053 Budapest, Fejér György u. 8. 1.em. 2.aj. adószám: 14653591-2-41) **(továbbiakban: Lebonyolító)** végzi.

A Videó pályázatban való részvétel feltételei a következők:

**2. A Videó pályázatban résztvevő személyek:**

A Videó pályázatban részt vehet minden olyan természetes személy, aki **7. - 14. évfolyamos tanuló, valamint már betöltötte a 13. életévét, de még nem múlt el 19 éves.**

A Videó pályázaton résztvevő **(továbbiakban: Résztvevő)** a Videó pályázatba történő jelentkezésével elismeri, hogy teljes körűen megismerte a Videó pályázat jelen Szabályzatát, és azt feltétel nélkül elfogadja. Amennyiben a Résztvevő a Videó pályázati Szabályzatot, vagy annak bármely rendelkezését nem fogadja el, valamint azzal kapcsolatban kifogást emel, a Videó pályázatban nem jogosult részt venni, illetve a Videó pályázatból automatikusan kizárásra kerül.

A Videó pályázat lebonyolítása, illetve az abban való részvétel a jelen Videó pályázati Szabályzat szerint történik. Amennyiben a Videó pályázat Szabályzata valamely kérdést nem szabályoz, úgy a hatályos jogszabályok vonatkozó rendelkezéseit kell alkalmazni.

**3. Videó pályázat leírása, menete:**

A Videó pályázatban való részvétel feltétele, hogy a Videó pályázat Résztvevője/-i, maximum 10 fős csapatokban, egy maximum 1 perces reklámfilmet készítsen/-ek (videó kamerával, fényképezőgéppel, telefonnal, stb.) és a videó fájlt, vagy annak letöltésére alkalmas linket küldje/ék el a szelektiven@premiercom.hu e-mail címre. A Videó pályázaton való részvétel feltétele, hogy a Résztvevő/k megadja/ák az értesítéshez, kapcsolattartáshoz szükséges személyes adatait/kat (név, e-mail cím, levelezési cím).

A Videó pályázat témája a fenntarthatóság, a szelektív hulladékgyűjtés, azon belül is kiemelve az italos karton dobozok szelektív gyűjtésének a népszerűsítése. A Videó pályázat során a Szervező olyan rövid kisfilmeket vár, amelyeken a Résztvevő(k) valamilyen kreatív, egyedi módon felhívják a figyelmet, buzdítják, motiválják, ösztönzik a környezetüket a szelektív hulladékgyűjtésre. Ennek helyszíne, módja és kivitelezése teljes mértékben a Résztvevő/k elképzelésén múlik, az esetleges személyi vagy tárgyi sérülésért a Szervező semmilyen felelősséget nem vállal.

A Videó pályázat során beérkezett kisfilmekből egy összevágott, montázs jellegű, a szelektív gyűjtést népszerűsítő videó is készül, ami több videó megosztó portálon, illetve az Italos Karton Egyesülés Facebook oldalán is elérhető lesz. A Résztvevő/k a Szabályzat elfogadásával abba is belegyezik/-nek, hogy az általa/-luk készített és elküldött kisfilm belekerülhessen a közös videóba. Résztvevő/k a közös videóban való szereplésért semmilyen követeléssel nem élhet/-nek Szervező és Lebonyolító felé. Szervező a közös videót előzetes tájékoztatás és külön díjazás nélkül publikálhatja.

**4. A Videó pályázat időtartama**

A Videó pályázat 2018. október 01. 0:00 órától 2018. november 22. 12:00-ig tart. A pályázatokat a pályázók legkésőbb **2018. november 12. 12:00-ig** küldhetik be.

**5. A Videó pályázatban való részvétel**

A Szervező a Videó pályázat Résztvevője/-i részére marketing célú megkereséseket, ajánlatokat (hírlevél) nem küld. A Videó pályázaton való részvétel semminemű nyeremény, vagy ellenszolgáltatás nyújtására nem kötelezi sem Szervezőt, sem pedig Lebonyolítót. A Videó pályázatban a részvétel önkéntes és díjtalan.

A nevezéssel a Résztvevő előzetesen tudomásul veszi és hozzájárul ahhoz, hogy a Szervező a nyereményt nyilvános program keretében is átadhatja, továbbá publikálhatja vagy ismertetheti a nyertes Résztvevő nevét és adott esetben fotóját az Italos Karton Egyesülés hivatalos Facebook oldalán, tömegtájékoztatási médiában és egyéb promóciós és reklám célokat szolgáló audio, fotó és videó anyagokban. Ennek megfelelően a Nyertes a Nyereményjátékban való részvételével hozzájárul nevének és fényképének nyilvánosságra hozatalához, valamint ahhoz, hogy a róla készült hang-, illetve videofelvételt és fényképeket a Szervező díjmentesen, időbeli, térbeli, mód és mértékbeli korlátozás nélkül felhasználja a személyiségi jogok maradéktalan betartása mellett. Felkérés esetén vállalja továbbá, hogy rendelkezésre áll média interjú céljából.

**6. Nyeremények**

A beküldött pályaművekből az első három helyezettet és a „Fenntarthatóság díj” nyertesét a zsűri döntése alapján választjuk ki, a közönség díját az a pályamű kapja, amelyik a legtöbb „like”-ot kapja az Italos Karton Egyesülés hivatalos Facebook oldalán (<https://hu-hu.facebook.com/italoskarton/>), ahol a beérkezett pályaműveket folyamatosan közzétesszük a pályázat ideje alatt. A közönségszavazás 2018. november 22. 10:00-ig tart.

A nyerhető díjak mozgókép készítéséhez szükséges technikai eszközök vásárlására felhasználható Media Markt utalványok, a következő értékben:

1. helyezett számára: bruttó 150.000.-
2. helyezett számára: bruttó 100.000.-
3. helyezett számára: bruttó 50.000.-
4. közönségdíj: bruttó 100.000.-
5. „Fenntarthatóság díj”: tárgynyeremény egy bruttó 120.000 Ft értékű drón.

A nyeremények készpénzre nem válthatók és más kedvezménnyel nem összevonhatók. Az első helyezett és a közönségdíjas csapatnak, valamint a „Fenntarthatóság díj” nyertesének a fenti nyereményeken túl lehetősége nyílik egy professzionális stábbal újraforgatni reklámfilmjét. Az így elkészült reklámfilmek a Szervező által kiválasztott televíziós és közösségi médiafelületeken kerülnek sugárzásra. A Szervező fenntartja annak a lehetőségét, hogy a fentieken túl bármelyik pályázatot újraforgathatja.

**7. A pályaművek szerzői joga**

A pályamű benyújtásával a résztvevő nyilatkozik és szavatolja, hogy ő a benyújtott munka kizárólagos szerzője és jogtulajdonosa, és a benyújtással nem sérti semmilyen harmadik fél szerzői jogát, magánélethez való jogát, arculati vagy bármely más jogát. A plágium, ideértve egy másik szerző szavainak és gondolatainak engedély nélküli felhasználását, illetve sajátként történő beállítását, a pályázó kizárását vonja maga után.

A szerző marad a pályamű jogtulajdonosa, ugyanakkor a szerző nem kizárólagos, jogdíjmentes, egész világra kiterjedő jogot biztosít az Italos Karton Környezetvédelmi Egyesülésnek (IKSZ) a szerzői- és kapcsolódó jogok fennállásának teljes időtartamára ahhoz, hogy felhasználja a pályaművet, illetve másnak lehetővé tegye annak felhasználását, ahol a "felhasználás" jelentése: tárolás, reprodukálás, szerkesztés, módosítás, kreatív származékos művek alkotása, szinkronizálás, előadás, lejátszás, kinyomtatás, megjelentetés, sugárzás, elérhetővé tétel, közzététel, illetve a pályamű bármely egyéb felhasználása mind digitális, mind tárgyi formában. Amennyiben a benyújtott pályaművek harmadik felek munkáját tartalmazzák (pl. zene, építészeti tervezés, fényképek, amelyeknek nem a résztvevő a jogtulajdonosa), akkor a résztvevő kijelenti, hogy megszerzett minden olyan szükséges jogot, amelyek lehetővé teszik, hogy az IKSZ a fentiek szerint felhasználja a benyújtott pályaműveket. Az IKSZ jogosult bizonyítékot kérni az ilyen harmadik félhez tartozó jogok megszerzéséről. A résztvevő teljes körű felelősséget vállal bármely harmadik fél jogának a résztvevő általi megsértéséből eredő minden veszteségért és kárért.

A pályamű benyújtásával a résztvevő nyilatkozik és szavatol az IKSZ felé, (i) hogy beszerezte minden egyes 18 évnél idősebb azonosítható magánszemély írásbeli hozzájárulását; (ii) hogy amennyiben a pályaművében (vagy annak bármely alkotóelemében) kiskorú személy szerepel, ehhez beszerezte az írásbeli hozzájárulást a kiskorú személy szüleitől/törvényes képviselőjétől, illetve a kiskorútól is, amennyiben utóbbi elérte a nagykorúság határát; (iii) hogy a pályázata nem teremt jogalapot semmilyen jogsértéssel, magánéletbe való beavatkozással vagy nyilvánossággal kapcsolatos vagy bármilyen egyéb követelés érvényesítéséhez, illetve nem sérti semmilyen harmadik fél jogait és/vagy érdekeit, továbbá nem sért semmilyen alkalmazandó törvényt vagy rendelkezést. A résztvevő köteles gondoskodni a szükséges hozzájárulások beszerzéséről. A résztvevő köteles megőrizni minden ilyen mentesítő nyilatkozatot, mivel az IKSZ kérheti ezek bemutatását a hozzájárulás beszerzésének a bizonyítékaként. Amennyiben a résztvevő olyan anyagot nyújt be, amely vonatkozásában nem rendelkezik a megfelelő engedélyekkel, a résztvevő vállalja a felelősséget bármely és minden ebből eredő következményért.

**8. A verseny nyertesei által elkészítendő filmek szerzői joga**

A nyertes pályamű alapján elkészült film benyújtásával a nyertes nyilatkozik és szavatolja, hogy ő a benyújtott munka kizárólagos szerzője és jogtulajdonosa, és a benyújtással nem sérti semmilyen harmadik fél szerzői jogát, magánélethez való jogát, arculati vagy bármely más jogát.

A nyertes marad a film jogtulajdonosa, ugyanakkor a nyertes nem kizárólagos, jogdíjmentes, egész világra kiterjedő jogot biztosít az Italos Karton Környezetvédelmi Egyesülésnek (IKSZ) a szerzői és kapcsolódó jogok fennállásának teljes időtartamára ahhoz, hogy felhasználja a filmet, illetve másnak lehetővé tegye annak felhasználását, ahol a "felhasználás" jelentése: tárolás, reprodukálás, szerkesztés, módosítás, kreatív származékos művek alkotása, szinkronizálás, előadás, lejátszás, kinyomtatás, megjelentetés, sugárzás, elérhetővé tétel, közzététel, illetve a pályamű bármely egyéb felhasználása mind digitális, mind tárgyi formában.

Amennyiben a film harmadik felek munkáját tartalmazza (pl. zene, építészeti tervezés, fényképek, amelyeknek nem a résztvevő a jogtulajdonosa), akkor a nyertes kijelenti, hogy megszerzett minden olyan szükséges jogot, amelyek lehetővé teszik, hogy az IKSZ a fentiek szerint felhasználja a filmeket.

Az IKSZ jogosult bizonyítékot kérni az ilyen harmadik félhez tartozó jogok megszerzéséről. A nyertes teljes körű felelősséget vállal bármely harmadik fél jogának a nyertes általi megsértéséből eredő minden veszteségért és kárért.

Azaz, azt az életkort, amikortól a magánszemélyek jogi értelemben felelősek a tetteikért és a személyükért.

A film benyújtásával a nyertes nyilatkozik és szavatolja az IKSZ felé, (i) hogy beszerezte minden egyes 18 évnél idősebb azonosítható magánszemély írásbeli hozzájárulását; (ii) hogy amennyiben a filmben (vagy annak bármely alkotóelemében) kiskorú személy szerepel, ehhez beszerezte az írásbeli hozzájárulást a kiskorú személy szüleitől/törvényes képviselőjétől, illetve a kiskorútól is, amennyiben utóbbi elérte a nagykorúság határát; (iii) hogy a filmje nem teremt jogalapot semmilyen jogsértéssel, magánéletbe való beavatkozással vagy nyilvánossággal kapcsolatos vagy bármilyen egyéb követelés érvényesítéséhez, illetve nem sérti semmilyen harmadik fél jogait és/vagy érdekeit, továbbá nem sért semmilyen alkalmazandó törvényt vagy rendelkezést. A nyertes köteles gondoskodni a szükséges hozzájárulások beszerzéséről. A nyertes köteles megőrizni minden ilyen mentesítő nyilatkozatot, mivel az IKSZ kérheti ezek bemutatását a hozzájárulás beszerzésének a bizonyítékaként. Amennyiben a nyertes olyan anyagot nyújt be, amely vonatkozásában nem rendelkezik a megfelelő engedélyekkel, a nyertes vállalja a felelősséget bármely és minden ebből eredő következményért.

**9. Adatkezelés és adatvédelem**

A Videó pályázatban való részvétel és az ahhoz kapcsolódó adatszolgáltatás önkéntes. A regisztráció során rögzített minden személyes adatot (név, gondviselő neve, születési idő, levelezési cím, e-mail cím, telefonszám, közösségi oldalakon fiók) a Szervező és a Lebonyolító kezel, amely adatokat a Videó pályázaton résztvevők számának megállapítása céljából kezelik és dolgozzák fel. Az adatait nem osztjuk meg harmadik felekkel. Az adatok 2019. december 31-ig kerülnek megőrizésre, ekkor automatikusan törlődnek. A Szervező és Lebonyolító az adatkezelést a Nemzeti Adatvédelmi Hatóság részére bejelentette, az adatkezelés nyilvántartási számának bekérése folyamatban van.

A beküldött pályaműveket a Lebonyolító közzé fogja tenni a közösségi médiában és azokat promóciós célból megosztják a megbízott partnerekkel és a médiával.

Amennyiben meg szeretné tudni, hogy milyen személyes adatokat tárolnak Önről, illetve ha módosítani, javítani vagy törölni szeretné azokat, illetve ha kérdése van a verseny kapcsán feldolgozott adatokkal vagy a jogaival kapcsolatban, forduljon a Videó pályázat Lebonyolítójához a szelektiven@premiercom.hu címen.

A jelentkezéssel egyidejűleg a Videó pályázat Résztvevője kijelenti, hogy jelen Videó pályázat Szabályzatát és az adatvédelmi nyilatkozatot megismerte és elfogadta.

Budapest, 2018.09.28.